b"\n_START_ARTICLE_\nTeis\xc4\x97s referendariatas\n_START_PARAGRAPH_\nTeis\xc4\x97s referendariatas (vok. Rechtsreferendariat) - parengiamoji teis\xc4\x97s praktika Vokietijoje; referendariato r\xc5\xab\xc5\xa1is. Prad\xc4\x97ti leid\xc5\xbeiama i\xc5\xa1laikius vad. pirm\xc4\x85j\xc4\xaf valstybin\xc4\xaf teis\xc4\x97s egzamin\xc4\x85 (\xe2\x80\x9eerstes juristiches Staatsexamen\xe2\x80\x9c). Baig\xc4\x99s teis\xc4\x97s referendariat\xc4\x85, \xc4\xafgyj\xc4\x85 teis\xc4\x99 laikyti II valstybin\xc4\xaf egzamin\xc4\x85. J\xc4\xaf i\xc5\xa1laik\xc4\x99s teisininkas yra vadinamasis teisininkas generalistas (vok. Volljurist). Jam suteikiamas titulas - teis\xc4\x97s asesorius (vok. Rechtsassessor, lot. Assessor juris, Assessor\xc2\xa0iuris). Tuo pa\xc4\x8diu yra \xc4\xafgyjama teisin\xc4\x97 kvalifikacija eiti teis\xc4\x97jo pareigas (Bef\xc3\xa4higung zum Richteramt).\n_START_SECTION_\nSta\xc5\xbeuot\xc4\x97s\n_START_PARAGRAPH_\nPrivalu sta\xc5\xbeuotis 5-6 vietose (vok. Station - 'stacija', 'stotis'). Atskiros sta\xc5\xbeuot\xc4\x97s yra pagal teis\xc4\x97s sritis. Da\xc5\xbeniausiai pirmiausia seka Civilin\xc4\x97 (Zivilstation), po to - Baud\xc5\xbeiamoji (Strafstation), Advokat\xc5\xabros (Anwaltsstation), Administracin\xc4\x97 sta\xc5\xbeuot\xc4\x97 (Verwaltungsstation) ir pabaigoje - Pasirenkamoji sta\xc5\xbeuot\xc4\x97 (Wahlstation). Organizacijos - teismai, advokato kontora, prokurat\xc5\xabra, vie\xc5\xa1ojo administravimo \xc4\xafstaigos (pvz., ministerija, savivaldyb\xc4\x97). Gali b\xc5\xabti atliekama ir u\xc5\xbesienyje. Pvz., administracin\xc4\x97s sta\xc5\xbeuot\xc4\x97s atveju tinka Vokietijos ambasada, konsulatas arba U\xc5\xbesienio prekybos r\xc5\xabmai (AHK), Advokat\xc5\xabros sta\xc5\xbeuotei - Vokietijos advokat\xc5\xb3 kontora (pvz., kad ir Lietuvoje, Vilniuje - bnt ir \xe2\x80\x9eR\xc3\xb6dl\xe2\x80\x9c adv. kontorose dirba po 1 advokat\xc4\x85 i\xc5\xa1 Vokietijos, kruei pagal VFR \xc4\xafstatymus yra pripa\xc5\xbeinti tinkami vadovauti vokie\xc4\x8di\xc5\xb3 referendar\xc5\xb3 praktikoms Lietuvoje).\n_START_SECTION_\nTeis\xc4\x97s referendaras\n_START_PARAGRAPH_\nTeis\xc4\x97s referendaras (Rechtsreferendar, sutr. Ref. iur., Ref. jur., Rrf., Rechtsrf.; Referendar) praktikos metu yra valstyb\xc4\x97s tarnautojas (neoficialiai yra vadinamas tarnautoju sta\xc5\xbeuotoju, vok. Anw\xc3\xa4rter), vad. laikinasis valstyb\xc4\x97s tarnautojas (vok. Beamter auf Widerruf) arba (daugumoje federalini\xc5\xb3 \xc5\xbeemi\xc5\xb3) patenka \xc4\xaf specifinius vie\xc5\xa1osios teis\xc4\x97s reguliuojamus mokymosi santykius (vok. \xc3\xb6ffentlich-rechtliches Ausbildungsverh\xc3\xa4ltnis)."